**ZAPISNIK 2. IZREDNE SEJE ŠS FF 2022/23**

2. izredna seja se je pričela 17. 4. 2023, ob 17.00 v predavalnici 01 na Filozofski fakulteti.

**Prisotni\_e svetniki\_ce:** Anja Rudež, Laura Barovič Božjak, Luka Oprešnik, Živa Gornik, Taja Ivanc, Larina Griessler, Nik Keber, Klara Vrabl, Petra Bolta, Maša Suša, Jure Miholič, Tamara Šterk, Matej Mali, Gregor Gartner, Ina Poteko.

**Drugi\_e prisotni\_e:** Tina Kuhar (namestnica Maše Suše), Nika Predalič (kandidatka za senat), Jerica Peric (kandidatka za senat), Marko Durdubakov (prodekan študent), Nejc Kralj (senator), Domen Zabukovnik (senator), Andraž Fink (senator in namestnik Hane Kerin), Vanja Germ (senatorka).

**Opravičeno odsotni\_e svetniki\_e:** Sal Lavrenčič, Tonya Žagar Savić, Tjaša Šimunić, Hana Kerin, Lara Oštrbenk, Nika Gradišek, Arne Jakob Zakrajšek, Gašper Stražišar.

**Dnevni red:**

1. potrditev dnevnega reda,
2. interpretacija poslovnika,
3. volitve senatorjev,
4. razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 2. izredne seje ŠS FF.

**Glasovanje: Za:** 15 **Proti:** 0 **Vzdržani:** 0

**Ad 2**

Interpretacija poslovnika.

Nik Keber: točka dodana na njegovo željo, ker je poslovnik nekoliko luknjast in ni definirano, ali se za senatorje glasuje javno ali tajno. To je verjetno posledica napake v členu 16., kjer piše, da o članih delovnih teles glasuje ŠS FF javno, medtem ko bi moralo pisati o volitvah članov v organe fakultete, saj je člen 16. za členom 15., ki govori o organih fakultete. 3. točka 16. člena tudi pravi, da volitve članov delovnih teles potekajo v skladu s 23. členom poslovnika. Glasovati moramo torej, ali bo glasovanje javno ali tajno.

**Sklep:** ŠS FF se strinja, da se sprejme intepretacija poslovnika, da se za volitve v organe fakultete glasuje javno.

**Glasovanje: Za:** 15 **Proti:** 0 **Vzdržani:** 0

**Ad 3.**

Volitve senatorjev.

Na voljo sta 2 mesti, prejeli smo dve prijavi. Predlog volilne komisije: Nik Keber, Petra Bolta in Klara Vrabl.

**Sklep:** ŠS FF imenuje volilno komisijo v sestavi: Nik Keber, Petra Bolta in Klara Vrabl.

**Glasovanje: Za:** 15 **Proti:** 0 **Vzdržani:** 0

Skladno s poslovnikom sledi predstavitev kandidatk in morebitna vprašanja svetnikov.

Prva se predstavi Nika Predalič, študentka 3. letnika. Želela je kandidirati že potem septembra, a bo ob dani priložnosti kandidirala že sedaj. Kot dvopredmetna študentka razume raznolikost študija, zaveda se, da moramo študentke in študentje držati skupaj in skrbeti, da nas profesorji ne preglasijo. Senat vidi kot vezni člen med faksom in študenti in kot prvo bojno linijo za pravice študentov. Zagovarja čim bolj transparentno in aktivno delovanje senata, je tudi tutorka in se tako zaveda težav študentov in je v stiku z aktualnimi problemi. Pomembno se ji zdi sodelovanje z drugimi funkcionarji in organi FF in kot senatorka se bo trudila, da bo čim bolje zastopala interese študentk in študentov.

Sledijo vprašanja. Katere so po njenem mnenju težave študentov? Težave pri študiju, obravnavanje profesorjev in njihov odnos do študentov, še vedno so na FF namreč npr. nesprejemljive izjave in dejanja tudi s strani profesorjev, tudi na njih oddelku so imeli lani eno tako težavo. Težava je še diskriminacija do posameznih študentov. Kako bi se spopadla s tem? Profesorju bi povedala, da je njegovo obnašanje nesprejemljivo in ga prosila, naj se obnaša dostojno in naj se to ne ponovi več. Se bo sej lahko udeleževala v živo? Bo, naslednje leto bo imela tudi absolventa in ne gre na izmenjavo in ne vidi ovir za udeležbo v živo, torej s fizično prisotnostjo na seji. Kaj je po tvojem mnenju funkcija znanja v okviru današnje družbe? Služi gospodarstvu, je samo sebi namen ali kaj tretjega? Pomembno se ji zdi, da posameznik dobi znanje zato, da je lahko kritičen na nekem podroćju, se konstantno izobražuje in skuša izboljšati stvari in stanje v družbi. Reševanje težav s profesorjev, ali je to res naloga senatorja in ali bo to res uspelo? To je naloga predstavnika študenta, in kot senatorka bo na senatu lažje naslovila tako težavo tudi v senatu, ker pozna situacijo in bo poskusila privabiti še druge študente funkcionarje ali tutorje, ki vedo še več o dotični problematiki. Hipotetično, če se njeno mnenje ne sklada z mnenjem ostalih senatorjev v ekipi, ali bi glasovala po svoji vesti ali skupaj z drugimi? Delovati moramo kot ena entiteta in glasovati skupaj, da se ne kažejo neka nesoglasja znotraj ekipe študentov senatorjev, če so kolektivno za bi tudi ona glasovala za. Konec vprašanj.

Sledi predstavitev druge kandidatke. Predstavi se Jerica Peric, študentka 1. letnika mag. študija psihologije. Študij je izbrala, ker jo zanima sočlovek, ampak je hitro ugotovila, da ji to ne bo dovolj, zato se je začela udejstvovati še pri obštudijskih dejavnostih, tako da je kar aktivna in se veliko ukvarja z aktivizmom in delom z otroci iz ranljivih skupin. Zarad izzivov znotraj oddelka je prepoznala možnost za delo na izboljšavah, ker meni, da imamo študentje dosti podobnih problemov, ki jih lahko bolj učinkovito naslavljamo.

Sledijo vprašanja. Katera tematika se ji zdi še posebej pomembna? Dogajanje na njih oddelku, torej psihologija, večanje zasebnih študijev slabo vpliva na kvaliteto njihovega štduija, večanje vpisnih mest je tudi težavno zaradi pomanjkanja prostora, ukvarja se tudi z naslavljanjem problema spola. Si bo kot nova predstavnica upala že takoj se oglasiti? Misli, da ima že zdaj kar precej za povedati, ne bi šla čez meje svojih sposobnosti. Ve, da je veliko dela in izzivov, tako da ima mnenje, ki se ga ne boji predati. Imaš čas za udeležbo na sejah in sestankih? Ima in misli, da ji bo uspelo, ker je kar precej organizirana. Tudi se ji zdi udeležba v živo kvalitetnejša in potrebna. Kaj je po tvojem mnenju vloga znanja v trenutni družbi? Na oddelku jim dostikrat ponudijo odgovor na to vprašanje, ki je izraziro komercialno, ampak ona temu nasprotuje, je bolj za kritično miselnost in izobrazbo, ki ne služi zgolj potrebam trga, ampak družbi. Konec vprašanj.

Sledijo volitve. Volilnih upravičencev je prisotnih 15. Prosti mesti sta dve. Nika Predalič prejme 15 glasov ZA, prav tako Jerica Peric. Volilna komisija ugotavlja, da sta obe kandidatki za Senat FF izvoljeni.

**Sklep:** ŠS FF imenuje Jerico Peric in Niko Predalič za študentski predstavnici senatorki v Senatu FF.

**Glasovanje: Za:** 15 **Proti:** 0 **Vzdržani:** 0

**Ad 4.**

Razno.

Začne se debata zaradi senata, ki je v sredo. Glasovalo se bo o spremembi meril za napredovanje oz. vpis na mag. študij psihologije, kjer bodo v primeru omejitve upoštevali 50% redne 50% izbirne vsebine. Zdaj bo debata o tem, kaj so to izbirne vsebine, kaj to pomeni za študente, ki opravljajo diferencialne izpite itd. Trenutna dikcija je, da še dva meseca pred vpisom na mag. lahko določijo te pogoje za vpis, kar je lahko diskriminatorno. To so že obravnavali na KDMŠ-ju, v primeru sprejemnega izpita: če že prej doštudiraš na sami fakulteti ni potreben, zadnji izpit se šteje kot sprejemni na naslednjo stopnjo. Izbirni so za študente s privatnih univerz, ki bodo imeli skupne ocene in sprejemni izpit. Tu bo isti princip kot na npr. Akademiji za glasbo. Kaj pa študentje, ki delajo diferencialne izpite? Edini uporabljen termin so kompetence, tako da ni povsem jasno, kaj se bo upoštevalo, na Oddelku za psihologijo imajo zadolžena 2 profesorja, da poskrbita za to. V primeru selekcije naj bi vseeno vsi opravljali selekcijski izpit, kar je tudi lahko problematično. Število mest na magisteriju se bo sicer večalo, ampak polagoma. Oseba iz privatne univerze ne bo potrebovala diferencialnih izpitov, ker so predmeti podobno akreditirani, bodo pa v primeru prevelikega vpisa morali opraviti selekcijski izpit, ki bo morda plačljiv. Treba bo paziti, kaj bodo postavili kot zahteve in kaj bodo merila za vpis na magistrski študij. Vseeno pa ni nujno, da bo s privatnih univerz dejansko prišla velika masa ljudi, ker je dejansko stanje nekoliko drugačno, tudi privatne univerze nimajo zapolnjenih vseh prostih mest.

Seja se je zaključila 17. 4. 2023 ob 18.07.

Gregor Gartner, tajnik ŠS FF

Živa Gornik, predsednica ŠSFF